Mødet er åbnet. Jeg skal anmode om, at det kun er personer, der har lovforslag til behandling, der er til stede i salen, således at vi imødekommer antallet. I dag er der følgende anmeldelser, og på baggrund af de mange fremsættelser skal jeg undlade at læse titlerne op: Ministeren for fødevarer, fiskeri og ligestilling (Mogens Jensen): Lovforslag nr. L 146 (Forslag til lov om ændring af lov om ligestilling af kvinder og mænd. Lovforslag nr. L 147 (Forslag til lov om ændring af lov om plantenyheder og lov om planter og plantesundhed m.v. Udlændinge- og integrationsministeren (Mattias Tesfaye): Lovforslag nr. L 148 (Forslag til lov om ændring af udlændingeloven. Erhvervsministeren (Simon Kollerup): Lovforslag nr. L 149 (Forslag til lov om ændring af lov om forbrugslånsvirksomheder, lov om markedsføring og lov om finansiel virksomhed. Justitsministeren (Nick Hækkerup): Lovforslag nr. L 150 (Forslag til lov om ændring af lov om fuldbyrdelse af straf m.v. og retsplejeloven. Transportministeren (Benny Engelbrecht): Lovforslag nr. L 151 (Forslag til lov om ændring af lov om godkendelse og syn af køretøjer). Lovforslag nr. L 152 (Forslag til lov om ændring af lov om offentlige veje m.v., lov om private fællesveje og færdselsloven. Skatteministeren (Morten Bødskov): Lovforslag nr. L 155 (Forslag til lov om ændring af chokoladeafgiftsloven og forskellige andre love. Lovforslag nr. L 156 (Forslag til lov om ændring af aktieavancebeskatningsloven og forskellige andre love. Sundheds- og ældreministeren (Magnus Heunicke): Lovforslag nr. L 159 (Forslag til lov om videnskabsetisk behandling af kliniske afprøvninger af medicinsk udstyr m.v.) og Lovforslag nr. L 160 (Forslag til lov om ændring af sundhedsloven og lov om klage- og erstatningsadgang inden for sundhedsvæsenet. Udenrigsministeren (Jeppe Kofod): Beslutningsforslag nr. B 159 (Forslag til folketingsbeslutning om udsendelse af danske militære bidrag til NATO’s Mission i Irak) og Beslutningsforslag nr. B 160 (Forslag til folketingsbeslutning om danske militære bidrag til den europæiskledede maritime overvågningsmission i Hormuzstrædet). Derudover fremsættes følgende fire lovforslag, som skal behandles på et møde senere i dag: Social- og indenrigsministeren (Astrid Krag): Lovforslag nr. L 153 (Forslag til lov om kommuners og regioners indkøb i forbindelse med håndtering af covid-19). Kulturministeren (Joy Mogensen): Lovforslag nr. L 154 (Forslag til lov om ændring af lov om radio- og fjernsynsvirksomhed. Justitsministeren (Nick Hækkerup): Lovforslag nr. L 157 (Forslag til lov om ændring af straffeloven. Sundheds- og ældreministeren (Magnus Heunicke): Lovforslag nr. L 158 (Forslag til lov om ændring af lov om foranstaltninger mod smitsomme og andre overførbare sygdomme. Titler på de anmeldte sager vil fremgå af www.folketingstidende.dk (jf. ovenfor). Justitsministeren (Nick Hækkerup) har meddelt mig, at han ønsker i henhold til forretningsordenens § 19, stk. 4, at give Folketinget en skriftlig Redegørelse om forvaltningens anvendelse af tvangsindgreb og oplysningspligter uden for strafferetsplejen. R 11). Eksemplarer vil blive omdelt, og redegørelsen vil fremgå af www.folketingstidende.dk.
De punkter, som er opført som nr. 1, 2 og 3 på dagsordenen, kan kun med Tingets samtykke behandles i dette møde. Hvis ingen gør indsigelse, betragter jeg samtykket som givet. Det er givet.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-4, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg dette som vedtaget. Det er vedtaget.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1, tiltrådt af udvalget, eller om ændringsforslag nr. 2, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg dette som vedtaget. Det er vedtaget.
Der er ikke stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg dette som vedtaget. Det er vedtaget.
Der er ikke mere at foretage i dette møde. Folketingets næste møde afholdes i dag, torsdag den 26. marts 2020, kl. 12.00 med tredjebehandling af L 142, L 143 og L 145 og med førstebehandling af L 153, L 154, L 157 og L 158. Jeg henviser i øvrigt til den dagsorden, der fremgår af Folketingets hjemmeside.